Dokážem sám zistiť, že mám ploché chodidlá?
Áno, existuje na to jednoduchý „mokrý test“. Pripravte si kartón z krabice a nádobu s vodou, do ktorej si namočíte svoje chodidlá. Po namočení ich necháte chvíľu odkvapkať, kartón položíte na zem a následne sa naň postavíte oboma nohami. Niekoľko sekúnd ostaňte stáť, potom odstúpte. Potom môžete váš odtlačok chodidla porovnať s typmi oblúkov, ktoré sú známe. Na internete sú desiatky obrázkov, presne tak určíte, či máte štandardnú pronáciu, supináciu alebo ploché chodidlá. Nič sa však nevyrovná odbornej diagnostike u odborníka.
V zásade väčšina bežcov používa rovnakú obuv ako v letnom období. Závisí tiež od povrchu, po ktorom beháte. Ak ostávate na ceste, ale pokrýva ho vrstva snehu, odporúčame siahnuť po trailovej obuvi, aby bol zabezpečený lepší kontakt s terénom. Ak je problémom chladné počasie a vaše cestné bežecké topánky sú priedušné a nie sú nepremokavé, je vhodné si obuť termo kompresné ponožky (tzv. behočky). Tie môžete inak používať aj v teplejšom počasí. Samozrejme, na trhu natrafíte aj na ponuku zimnej bežeckej obuvi.